section_heading: Kasniji život
paragraph_text: Nakon nekog vremena napupšta plivanje i odlazi u New York gdje je bio višegodišnji direktor tvrtke „Cook“ koja se bavila proizvodnjom spavaćih kola. Zatim je živio u Italiji, a ljeti je redovito boravio u Sutivanu. Ostao je u vezi s matičnim klubom preko vaterpolskog trenera Antuna Petrića, koji mu je bio izvor informacija o plivanju, športu, Splitu i Hrvatskoj. U samostalnoj Hrvatskoj također nastavio redovito dolaziti ljeti. Predstavnici Hrvatskog olimpijskog odbora su ga posjetili u Sutivanu 2014. te mu kao najstarijem hrvatskom olimpijcu uručili knjigu „Hrvatski olimpijci i odličnici“. Umro je u New Yorku, gdje je i pokopan.